b'\n_START_ARTICLE_\nDoping\n_START_PARAGRAPH_\nDoping so nedovoljene snovi umetnega izvora, ki tako fizi\xc4\x8dno kot psihi\xc4\x8dno vplivajo na \xc5\xa1portnike in njihove dose\xc5\xbeke. To so snovi, ki po eni strani pove\xc4\x8dujejo sposobnosti \xc5\xa1portnikov, vendar imajo lahko tudi ve\xc4\x8d hudih stranskih u\xc4\x8dinkov. Za odkrivanje zlorabe nedovoljenih snovi v profesionalnem \xc5\xa1portu, so pred, med in/ali po tekmovanju \xc5\xa1portniki podvr\xc5\xbeeni protidopin\xc5\xa1kim kontrolam. Ob potrditvi prisotnosti nedovoljenih snovi v telesu, ki presegajo mejo tolerance, v dveh neodvisno preiskanih vzorcih, pristojna nacionalna ali mednarodna \xc5\xa1portna zveza \xc5\xa1portnika kaznuje z odvzemom dose\xc5\xbeenih rezultatov pod vplivom nedovoljenih sredstev in mu prepove nastopanje na profesionalnih tekmovanjih za dolo\xc4\x8den \xc4\x8das, tipi\xc4\x8dno za dve leti ob prvem odkritju._NEWLINE_Znano je, da jih uporabljajo predvsem profesionalni \xc5\xa1portniki, \xc4\x8deprav so v devetdesetih letih tak\xc5\xa1ne snovi za\xc4\x8deli uporabljati tudi pri amaterskih \xc5\xa1portih. Doping je uporaba ali dajanje tekmovalcu snovi, ki bi lahko umetno izbolj\xc5\xa1ale njegove fizi\xc4\x8dne in mentalne sposobnosti, s katerimi se pove\xc4\x8da vzdr\xc5\xbeljivost in mo\xc4\x8d. Seznam nedovoljenih snovi v \xc5\xa1portu se postopoma dopolnjuje, saj biotehnologija, ki omogo\xc4\x8da odkrivanje novih snovi napreduje.\n_START_SECTION_\nStranski u\xc4\x8dinki dopinga\n_START_PARAGRAPH_\nPovzro\xc4\x8di lahko infarkt, pove\xc4\x8danje krvnega pritiska, nastanek strdkov v \xc5\xbeilah, trombozo, razne vrste rakavih obolenj ali celo takoj\xc5\xa1njo smrt, \xc4\x8de je odmerek prevelik.'